कतर जा रही फ्लाइट में बाराती- तेरी आंख्या का यो काजल... पर नाचे
Haryanvi singer Sapna Choudhary's song goes viral inside a flight where passengers danced to the beat लेकिन हाल में सोशल मीडिया पर ऐसा वीडियो वायरल हुआ जिसमें कुछ लोग 37000 फीट पर उड़ रही फ्लाइट के अंदर हरियाणवी सिंगर सपना चौधरी के गाने तेरी आंख्या का यो काजल
दिल्ली से कतर जा रही इंडिगो की फ्लाइट में बारातियों के डांस का वीडियो वायरल हुआ है। 37 हजार फीट की ऊंचाई पर उड़ रही फ्लाइट में हरियाणवी कलाकार सपना चौधरी के गाने- तेरी आंख्या का यो काजल... पर बाराती जमकर ठुमके लगाते दिख रहे हैं। ये पूरी फ्लाइट बारातियों के लिए ही बुक की गई थी।
इंस्टाग्राम पर एंकर जय करमानी ने डांस का ये वीडियो शेयर किया है। इसके कैप्शन में लिखा है- 37 हजार फीट की ऊंचाई पर हवा में गूंजा सपना चौधरी का गाना। वीडियो में नाचते हुए बारातियों के पीछे जय करमानी स्पीकर थामे दिख रहे हैं। फ्लाइट में डांस करके मेहमानों ने हवा में ही शादी का माहौल बना दिया।
यूजर्स ने कहा- ये रिस्की है
ये वीडियो खूब वायरल हो रहा है। कई लोगों को ये बहुत पसंद आ रहा है। एक यूजर ने लिखा- बाराती तो बाराती हैं, हर जगह देसी अंदाज। एक यूजर ने लिखा- फ्लाइट के भीतर इस तरह हो हल्ला सुरक्षित नहीं। ये काफी रिस्की है। एक अन्य यूजर ने लिखा- उड़ती फ्लाइट में लोगों को ऐसा करने की इजाजत क्यों दी गई, ये खतरनाक है।
एयरलाइंस और DGCA की प्रतिक्रिया नहीं आई
इस मामले की शिकायत किसी की ओर से नहीं की गई है, लेकिन वीडियो वायरल होने के बाद भी इंडिगो एयरलाइंस या DGCA की ओर से अभी तक कोई प्रतिक्रिया नहीं आई है।